Προσθήκη μέσων στη σειρά αναπαραγωγής σας.
Paul Cutler
pcutler@gnome.org

# Σειρά αναπαραγωγής

Η σειρά αναπαραγωγής σας επιτρέπει να προσθέσετε μουσική για να αναπαραχθεί με τη σειρά. Μπορείτε να προσθέσετε πολλά κομμάτια για να ακούσετε πολλές ώρες μουσικής χωρίς διακοπή. Μπορείτε να προσθέσετε μεμονωμένα κομμάτια ή ολόκληρους δίσκους και να τα ταξινομήσετε ή να τα επαναδιατάξετε.

# Προσθήκη μουσικής στη σειρά αναπαραγωγής

Από τη μουσική σας βιβλιοθήκη, θα χρειαστεί να επιλέξετε τα κομμάτια ή τους δίσκους που θέλετε να προσθέσετε στη σειρά αναπαραγωγής.

Για να προσθέσετε έναν ολόκληρο δίσκο στη σειρά αναπαραγωγής, με το ποντίκι σύρετε το δίσκο πάνω από τη σειρά αναπαραγωγής στο αριστερότερο πλαίσιο του παραθύρου.

Μπορείτε να προσθέσετε μουσικά κομμάτια στη σειρά αναπαραγωγής μεμονωμένα ή ως ομάδα. Για να προσθέσετε ένα μεμονωμένο αρχείο, σύρετε και αφήστε το πάνω στη Σειρά αναπαραγωγής στο αριστερότερο πλαίσιο του παραθύρου ή κάντε δεξί κλικ στο κομμάτι και επιλέξτε Προσθήκη στη σειρά αναπαραγωγής.

Μπορείτε να επιλέξετε πολλαπλά αρχεία με το ποντίκι, πατώντας το Control και επιλέγοντας κάθε αρχείο με το ποντίκι σας ή επιλέγοντας μια σειρά αρχείων πατώντας το Shift και πατώντας δυο φορές για να επιλέξετε τα αρχεία. Μπορείτε μετά να σύρετε και να τα αφήσετε πάνω στη Σειρά αναπαραγωγής στο αριστερότερο πλαίσιο του παραθύρου ή να κάνετε δεξί κλικ στα κομμάτια και να επιλέξτε Προσθήκη στη σειρά αναπαραγωγής.

# Οργάνωση της σειράς αναπαραγωγής σας

Η σειρά αναπαραγωγής σας οργανώνεται με τη σειρά που προσθέσατε τα κομμάτια. Τα πρώτα κομμάτια ή δίσκοι που προσθέσατε θα αναπαραχθούν πρώτα. Μπορείτε να επαναδιατάξετε τη σειρά αναπαραγωγής με το ποντίκι, σύροντας και αφήνοντας ένα κομμάτι ή ομάδα κομματιών στη λίστα. Επιλέξτε το κομμάτι(α) που θέλετε να επαναδιατάξετε με το ποντίκι σας και αφήστε το κουμπί του ποντικιού πάνω από τον αριθμό ή θέση της λίστας που θέλετε να τοποθετηθούν αυτά τα αρχεία.

# Αφαίρεση κομματιών από τη σειρά αναπαραγωγής

Μπορείτε να αφαιρέσετε ένα μεμονωμένο κομμάτι, μια ομάδα κομματιών ή να εκκαθαρίσετε όλη τη σειρά αναπαραγωγής.

Για να αφαιρέσετε ένα μεμονωμένο κομμάτι ή ομάδα κομματιών, επιλέξτε το κομμάτι με το ποντίκι σας και πατήστε Delete.

Για να εκκαθαρίσετε όλη τη σειρά αναπαραγωγής σας, πατήστε το κουμπί Εκκαθάριση στην πάνω δεξιά γωνία της σειράς αναπαραγωγής.