Προσθήκη, αφαίρεση και αναπαραγωγή σταθμών διαδικτυακού ραδιοφώνου στο Banshee.
Paul Cutler
pcutler@gnome.org

# Διαδικτυακό ραδιόφωνο

# Τι είναι το διαδικτυακό ραδιόφωνο;

Οι διαδικτυακοί ραδιοφωνικοί σταθμοί είναι παρόμοιοι με τους κανονικούς, επιτρέποντας σε ένα άτομο ή οργανισμό να μεταδώσει ζωντανά μουσική μέσω του διαδικτύου. Οι διαδικτυακοί ραδιοφωνικοί σταθμοί μπορεί να είναι μια ταυτόχρονη ροή ενός κανονικού ραδιοφωνικού σταθμού, ένας ερασιτέχνης που μεταδίδει το δικό του σταθμό ή εμπορικοί διαδικτυακοί σταθμοί με παραγωγούς, ζωντανό πρόγραμμα και διαφημίσεις.

# Προσθήκη ραδιοφωνικού σταθμού

Για να προσθέσετε ένα ραδιοφωνικό διαδικτυακό σταθμό στο Banshee, πατήστε Προσθήκη σταθμού στην πάνω δεξιά γωνία του Banshee, ή από το μενού, επιλέξτε Μενού Προσθήκη σταθμού.

Από την ιστοσελίδα του διαδικτυακού ραδιοφωνικού σταθμού, αντιγράψτε το URL της ροής του στον περιηγητή ιστού σας. Στους περισσότερους περιηγητές μπορείτε να κάνετε δεξί κλικ στο σύνδεσμο και να πατήσετε Αντιγραφή δεσμού.

Το Banshee θα σας ζητήσει να εισάγετε το Είδος σταθμού. Επιλέξτε το είδος της μουσικής που παίζει ο ραδιοφωνικός σταθμός από τις διαθέσιμες επιλογές. Στη συνέχεια θα πρέπει εισάγετε το Όνομα σταθμού. Εισάγετε ένα όνομα για τον ραδιοφωνικό σταθμό. Μετά πατήστε τον στηλοθέτη ή με το ποντίκι σας επιλέξτε το πεδίο URL ροής για να επικολλήσετε το URL του ραδιοφωνικού σταθμού. Με χρήση του ποντικιού σας δεξιοπατήστε και επιλέξτε Επικόλληση ή πατήστε Control+V.

Μπορείτε προαιρετικά να συμπληρώσετε τα πεδία για Δημιουργό σταθμού, Περιγραφή και Βαθμολογία.

Μετά πατήστε Αποθήκευση για να αποθηκεύσετε τον διαδικτυακό σταθμό στο Banshee.